All Media Latvia

SIA All Media Latvia (zināms arī kā TV3 Group Latvia) ir Latvijas mediju uzņēmums. Tā īpašnieks ir Lietuvas uzņēmums UAB All Media Group (TV3 Group), kas pastarpināti pieder investīciju uzņēmumam Providence Equity Partners.

Īpašumi
All Media Latvia pārvalda plašu televīzijas kanālu, radio staciju u.c. Uzņēmumam pieder:
Televīzijas kanāli
+ Logo Nosaukums 40px TV3 Latvija populārs vispārējais izklaides un ziņu kanāls. 40px TV6 Latvija izklaides kanāls, orientēts uz jauniešiem. 80px TV3 Life izklaides un dzīvesstila kanāls (agrāk pazīstams kā LNT).80px Go3 Sport Open atvērtais sporta kanāls. 80pxGo3 Sport 1 sporta kanāls, kas iepriekš bija zināms kā TVPlay Sports un TV3 Sport. 80pxGo3 Sport 2 papildu sporta kanāls, agrāk pazīstams kā TVPlay Sports+ un TV3 Sport 2. 80pxGo3 Sport 3 sporta kanālu paplašinājums. 70pxGo3 Films filmu kanāls, agrāk pazīstams kā TV1000 Premium un TV3 Film.
 Radio stacijas 
 Star FM - populāra mūzikas un izklaides radio stacija.
 Top radio - mūzikas radio stacija, kas piedāvā plašu mūzikas žanru klāstu.
 Citi 
 SmartAD - digitālās reklāmas platforma, kas nodrošina dažādus tiešsaistes reklāmas risinājumus.
 tv3.lv - ziņu portāls, kas piedāvā aktuālās ziņas, analīzes un izklaides saturu.

 Vēsture 
1992. gada 12. oktobrī Vladimirs Sušickis dibināja uzņēmumu SIA Informācijas Analītiskais Dienests "Pasaules ziņu aģentūra".
1995. gada 27. februārī 10 % uzņēmuma kapitāldaļu iegādājās AS Baltijas starptautiskā banka.
1997. gada 17. martā uzņēmums nonāca Crosstrade Incorporated Latvia Limited īpašumā.
1997. gada 11. jūnijā SIA "Pasaules ziņu aģentūra" 51 % kapitāldaļu tika pārdots AS PAREKSS-BANKA (33,5 %), Mārim Ozoliņam (12,5 %) un SIA Culture Studio Ltd (5 %).
1998. gada 20. janvārī uzņēmums tika pārdēvēts par SIA 31. kanāls. 1998. gada 12. jūnijā 49 % uzņēmuma kapitāldaļu iegādājās Zviedrijas mediju grupas Modern Times Group uzņēmums MTG Broadcasting AB; 49 % piederēja AS PAREKSS-BANKA, un 2 % Kārlim Mikaelam Čakstem. 1998. gada 17. septembrī uzņēmums tika pārdēvēts par SIA TV 3 Latvia. 1998. gada 24. decembrī Parex banka 49 % kapitāldaļu pārdeva SIA Mediju Investīcijas.

2001. gada 8. maijā 2 % kapitāldaļu Kārlis Čakste pārdeva SIA Mediju Investīcijas.
2001. gada 21. decembrī MTG Broadcasting ieguva 100 % SIA TV3 Latvia kapitāldaļu.

2017. gada 18. oktobrī investīciju uzņēmums Providence Equity Partners ar Lietuvas sakaru uzņēmums UAB Bite Lietuva starpniecību iegādājās Zviedrijas mediju grupas MTG biznesu Baltijā (SIA TV3 LATVIA, AS Latvijas Neatkarīgā Televīzija, AS VIASAT Latvijas filiāle, SIA Star FM un SIA Smart AD). 2017. gada 19. oktobrī SIA TV 3 Latvia nosaukums tika mainīts uz SIA All Media Latvia."Viasat" maina zīmolu uz "TVPlay Home". tvnet.lv Nuoroda tikrinta: 2023-02-11.
2018. gada 18. decembrī AS Latvijas Neatkarīgā Televīzija tika pievienota SIA All Media Latvia un kā uzņēmums likvidēts.

2021. gada 16. jūlijā tika paziņots, ka TV3 Group iegādājies radiostaciju Top radio, kas raida krievu valodā.
2022. gada 18. janvārī SIA All Media Latvia uzsāka tv3.lv portāla darbību, aizvietojot portālu skaties.lv.

Saistībā ar Bitė grupas reorganizāciju 2023. gada 1. septembrī Luksemburgā reģistrēts uzņēmums PLT VII International S.a r.l. (to pārvalda Providence Equity Partners) Lietuvā dibināja meitasuzņēmumu UAB All Media Group, kas ķluva par TV3 Group Baltijas valstu mediju uzņēmumu (to skaitā SIA All Media Latvia) pārvaldītājsabiedrību.

 Atsauces 

 Ārējās saites 
 SIA All Media Latvia mājaslapa
 TV3 Group 

Kategorija:Latvijas uzņēmumi
Kategorija:TV3 Group